Peet Ainsaar
Peet Ainsaar (kuni 1936 Peet Anson; 13. november 1905 Tahkuranna vald, Pärnumaa – 5. september 1976 Göteborg) oli 1934 Kuressaare ja 1934–1940 Viljandi vangla direktor. Õppis 1925–1931 (lõpetas) Tartu Ülikoolis õigusteadust, Eesti Üliõpilaste Seltsi vilistlane. Lõpetas 1928. aastal Sõjaväe Ühendatud Õppeasutuste aspirantide kursuse ja ülendati lipnikuks. Põgenes 1944 Rootsi. Ta on maetud Göteborgi Kvibergi kalmistule.